วันสุดท้าย ปณ.บอลโลก จนถึงเวลา18.00น. (คลิป)
ยอดทะลุ214ล้านใบ นกให้ตราไก่แชมป์,วันสุดท้ายแล้วการทายผลฟุตบอลโลก 2018 ทางไปรษณียบัตรกับ ไทยรัฐ แฟนบอลทั่วประเทศเฮโล ซื้อทายทั้งสองทีมโปรดอย่างล้นหลาม พร้อมแห่กันไปส่งคำทายผลจนการจราจรติดขัดหลายแห่ง สวนสัตว์เปิดเขาเขียว ชลบุรี ให้ เจ้าเจอาร์ นกแก้วมาคอร์แสนรู้ เสี่ยงทายผลปรากฏว่าเจ้าเจอาร์คาบป้ายทีม ฝรั่งเศส ท่ามกลางเสียงเฮโลของกองเชียร์ทีมตราไก่,ทวีความคึกคักขึ้นเป็นลำดับ สำหรับบรรยากาศการซื้อหาไปรษณียบัตรช่วงโค้งสุดท้ายก่อนหมดเขตส่งไปรษณียบัตร เมื่อวันที่ 13 ก.ค. ผู้สื่อข่าวสำรวจ ที่ทำการไปรษณีย์ต่างๆ พบว่าแต่ละที่ทำการไปรษณีย์ งัดกลยุทธ์การขาย และอำนวยความสะดวกให้แก่แฟนบอลอย่างเต็มที่ มีแฟนบอลแห่มาซื้อไปรษณียบัตรและนั่งเขียนคำทายผลกันอย่างล้นหลามทุกที่ทำการไปรษณีย์ จนขายหมดเกลี้ยงต้องสั่งไปรษณียบัตรสำรองมาจำหน่ายหลายรอบรองรับความต้องการของแฟนบอล,ส่วนที่สวนสัตว์เปิดเขาเขียว จ.ชลบุรี นายอรรถพร ศรีเหรัญ ผู้อำนวยการสวนสัตว์เปิดเขาเขียว เปิดเผยว่า ได้จัดให้ เจ้าเจอาร์ นกแก้วมาคอร์แสนรู้ เพศผู้ เสี่ยงทายผลการแข่งขันฟุตบอลโลกว่าทีมใดจะเป็นแชมป์ระหว่างฝรั่งเศส กับโครเอเชีย โดยเจ้าหน้าที่ได้แขวนป้ายธงชาติทั้งสองประเทศให้เลือกท่ามกลางเสียงเชียร์อย่างสนุกสนานประชาชน และนักเรียนโรงเรียนสัตหีบที่มาร่วมกิจกรรม เจ้าเจอาร์เดินไปคาบป้ายทีมชาติฝรั่งเศส หมายความว่าทีมชาติฝรั่งเศส จะเป็นแชมป์ฟุตบอลโลกปีนี้,นอกจากนี้ ในกรุงเทพมหานคร ก็มีแฟนบอลไปหาซื้อไปรษณียบัตรกันแน่นขนัดทุกที่ อาทิ ที่ปณ.คลองจั่น ปณ.สามเสนใน ปณ.ลาดพร้าว ปณ.อ่อนนุช ปณ.บางขุนเทียน ปณ.รังสิต ปณ.ปากเกร็ด จ.นนทบุรี นอกจากนี้ยังมีแฟนบอลจำนวนมาก นำไปรษณียบัตรเขียนคำทายแล้วไปส่งตามที่ทำการไปรษณีย์หลายแห่งจนการจราจรติดขัด เจ้าหน้าที่ได้นำกระบะทายทีมฝรั่งเศส และทีมโครเอเชีย มาวางไว้ให้วางไปรษณียบัตร เพื่อความรวดเร็ว,ส่วนที่ที่ทำการไปรษณีย์ยานนาวา มีประชาชนมาหาไปรษณียบัตรอย่างล้นหลาม จนยอดจำหน่ายไปรษณียบัตรพุ่งกระฉูด นายวิทยา แว่วทอง หน.ปณ.ยานนาวา กล่าวว่า ยอดจำหน่ายไปรษณียบัตรโค้งสุดท้าย ถล่มทลายเกินเป้าที่ตั้งไว้ จากยอดกำหนดไว้ 1,500,000 ฉบับ ขายหมดเกลี้ยงในรอบ 4 ทีมสุดท้าย เบิกไปรษณียบัตรสำรองมา 200,000 ฉบับ ขายหมดหลังทราบผล 2 ทีมสุดท้าย ก่อนขอแบ่งจากที่ทำการไปรษณีย์พื้นที่ต่างหวัดมาอีก 100,000 ฉบับ เพราะในเขตกรุงเทพฯ ขาดตลาด ขณะที่มีแฟนบอลจำนวนมากนำไปรษณียบัตรทายผลมาส่งแล้ว จนตู้แดงไปรษณีย์หลายจุดเต็ม ต้องเวียนเปิดตู้แดงวันละ 3 รอบจากปกติวันละ 1 รอบ,ส่วนที่ทำการไปรษณีย์ตลิ่งชัน แฟนบอลซื้อหาไปรษณียบัตรคึกคักเช่นกัน จนขายหมดอย่างรวดเร็ว นายประสิทธิ์ คิดดี หน.ปณ.ตลิ่งชัน กล่าวว่า รับโควตาไปรษณียบัตร 2,040,000 ฉบับ ขายหมดเกลี้ยงแล้ว และมีแฟนบอลนำไปรษณียบัตรเขียนทายมาส่งแล้วประมาณ 5 แสนฉบับ จากการสุ่มมีทายทีมโครเอเชีย 60% ทีมฝรั่งเศส 40%,นางภคมน นันท์พิพัฒน์เสฎรี อายุ 42 ปี ชาว กทม. กล่าวว่า เชียร์ทีมโครเอเชีย เพราะเป็นม้ามืดมีฟอร์มเล่นแข็งแกร่งมาก จึงส่งไปรษณียบัตรเขียนคำทายทีมโครเอเชีย 300 ฉบับ ฝรั่งเศส 100 ฉบับ หากไม่ได้รางวัลก็ไม่เสียใจ เพราะร่วมสนุกซื้อเท่าที่มีกำลังพอซื้อได้ ส่วนนายศิระ ศรศักดา อายุ 28 ปี ชาวเขตบางคอแหลม กทม. กล่าวว่า ส่งไปรษณียบัตรทายผลฟุตบอลโลกทุกครั้ง แม้ไม่เคยได้รับรางวัลก็ไม่สนใจ ถือว่าร่วมสนุกกับเกมฟุตบอล คิดว่าต้องมีโชคดีสักวัน จึงส่งเชียร์ทีมชาติโครเอเชีย 600 ฉบับ และทีมฝรั่งเศส 400 ฉบับ,นางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จำกัด กล่าวว่า ตอนนี้แฟนบอลแห่ไปซื้อไปรษณียบัตรเพิ่มมากขึ้น เพราะทีมอังกฤษแพ้ทีมโครเอเชีย ทำให้แฟนคลับทีมอังกฤษที่ก่อนหน้าทุ่มซื้อไปรษณียบัตรไป และส่งคำทายมาแล้วต้องรีบกลับไปซื้อหาไปรษณียบัตรกันใหม่ ทำให้ยอดจำหน่าย ไปรษณียบัตรทั่วประเทศพุ่งกระฉูด 214 ล้านฉบับ ภาคมียอดขายมากที่สุด คือ กรุงเทพฯ และปริมณฑล 71 ล้านฉบับ ภาคตะวันออกเฉียงเหนือ 38 ล้านฉบับ ภาคเหนือ 32 ล้านฉบับ ภาคกลาง 32 ล้านฉบับ ภาคตะวันออก 23 ล้านฉบับ และภาคใต้ 18 ล้านฉบับ คาดว่าทะลุเป้าที่วางไว้ 220 ล้านฉบับแน่นอน มีสำรองไว้ 15 ล้านฉบับ และแฟนบอลต้องรีบซื้อหาไปรษณียบัตรกันแล้ว เพราะปิดรับภายในเวลา 18.00 น. ของวันที่ 14 ก.ค.นี้ โดยถือตราประทับประจำวันของ บ.ไปรษณีย์ไทย เป็นสำคัญ โดยไปรษณียบัตรที่เขียนคำทายผล ห้ามขูด ลบ ขีด ฆ่า ติดสติกเกอร์ ลวดลายต่างๆ รูปดารา รูปเกจิอาจารย์ต่างๆ รวมทั้งห้ามตัดแปะอย่างเด็ดขาด มิเช่นนั้นจะถือว่าเป็นไปรษณียบัตรผิดกติกา
วันสุดท้ายแล้วการทายผลฟุตบอลโลก 2018 ทางไปรษณียบัตรกับ ไทยรัฐ แฟนบอลทั่วประเทศเฮโล ซื้อทายทั้งสองทีมโปรดอย่างล้นหลาม พร้อมแห่กันไปส่งคำทายผลจนการจราจรติดขัดหลายแห่ง
ไปรษณียบัตร,ไปรษณียบัตรทายผลฟุตบอลโลก,ทายผลแชมป์ฟุตบอลโลก,ทายผลฟุตบอลโลก ไทยรัฐ,ข่าวหน้า1,ข่าวทั่วไป